1. ปัจจัยความเสี่ยง

ปัจจัยความเสี่ยงต่าง ๆ ของบริษัทฯ พิจารณาได้ดังนี้

1.  ความเสี่ยงต่อภาวะเศรษฐกิจของประเทศที่ไม่แน่นอน

  การดำเนินธุรกิจของบริษัทฯ เป็นการผลิตวัสดุก่อสร้าง ซึ่งจะขึ้นอยู่กับภาวะเศรษฐกิจ

ของประเทศเป็นสำคัญ เพราะผู้ซื้อหรือใช้บริการของบริษัทฯ เพื่อนำไปสร้าง, ขยาย
ต่อเติมหรือซ่อมแซม ทั้งอาคารโรงงาน, อาคารสำนักงาน ที่อยู่อาศัย สำหรับภาคเอกชน
และส่วนสาธารณูปโภคทั้งหลาย เช่น ทางด่วน, ทางยกระดับ, ทางต่างระดับ, ถนน, สะพาน
ซึ่งเป็นโครงการของภาครัฐ

ตามที่กล่าวข้างต้น หากมีการเปลี่ยนแปลงหรือเลื่อนโครงการของภาครัฐ
ก็จะมีผลกระทบต่อยอดขายของบริษัทฯ และหากภาวะเศรษฐกิจมีแนวโน้มจะลง ลูกค้าก็จะชลอการซื้อ
เพื่อรอดูสถานการณ์ก่อน รายได้มาจากภาคเอกชน สำหรับปี 2548 คิดเป็นร้อยละ 98.25
และจากภาครัฐคิดเป็นร้อยละ 1.75

2. ความเสี่ยงในการจัดหาวัตถุดิบ

เนื่องจากวัตถุดิบหลักของบริษัทฯ คิดเป็นอัตราร้อยละ 80 ของปริมาณวัตถุดิบที่ใช้ในการผลิต
เป็นวัตถุดิบที่ซื้อจากผู้ผลิตในประเทศ ทำให้วัตถุดิบบางชนิดเป็นการขายด้วยระบบผูกขาด
ทำให้มีอำนาจการต่อรองน้อย และอาจเกิดปัญหาการขาดแคลนวัตถุดิบได้
หากผู้ผลิตในประเทศมีปัญหาด้านการผลิต และไม่สามารถส่งมอบวัตถุดิบได้ทันเวลา

บริษัทฯ ได้มีการป้องกันปัญหาการขาดแคลนวัตถุดิบดังกล่าว โดยการวางแผนการซื้ออย่างเหมาะสม
สำรองปริมาณวัตถุดิบเพื่อใช้ในการผลิตไว้ล่วงหน้า

3. ความเสี่ยงด้านราคาวัตถุดิบ

วัตถุดิบหลักที่ใช้ในการผลิต เช่น ปูนซีเมนต์, ลวด, เหล็กเส้น ซึ่งปัจจุบันลวดและเหล็กเส้น
มีราคาสูงขึ้นจากราคาปกติเกือบร้อยละ 30 และปริมาณวัตถุดิบก็มีจำนวนจำกัด
ราคาวัตถุดิบมีแนวโน้มจะสูงขึ้นตลอด จะส่งผลกระทบต่อต้นทุนของสินค้า

ราคาวัตถุดิบที่สูงขึ้นบริษัทฯ สามารถผลักภาระต้นทุนที่เพิ่มสูงบางส่วนให้แก่ลูกค้าได้

เนื่องจากลูกค้ามีความเข้าใจในภาวะตลาด และบริษัทฯ
ยังได้ทำการซื้อวัตถุดิบล่วงหน้าสำหรับโครงการที่บริษัทฯ ได้เซ็นสัญญาซื้อขายแล้ว
ทั้งนี้เพื่อเป็นการป้องกันความเสี่ยงของราคาวัตถุดิบที่สูงขึ้น
เว้นแต่จะเกิดการขาดแคลนและมีการขึ้นราคาวัตถุดิบ
โดยไม่มีหน่วยงานของรัฐสามารถเข้าควบคุมได้ เช่นที่เกิดในปี 2548

4. ความเสี่ยงในการแข่งขันด้านราคาของผลิตภัณฑ์

การแข่งขันของธุรกิจเป็นการแข่งขันระหว่างผู้ผลิตในประเทศ
ผู้ผลิตหลายรายพยายามรักษาสภาพคล่องของธุรกิจตนเอง และเพื่อให้บริษัทฯ
มีงานเข้ามาอย่างต่อเนื่อง จึงมีการขายสินค้าในราคาที่ต่ำกว่าที่ควรจะเป็น
คู่แข่งที่คงดำเนินธุรกิจอยู่ในขณะนี้เป็นคู่แข่งที่แข็งแรง มีศักยภาพในการดำเนินธุรกิจ บริษัทฯ
จึงปรับกลยุทธ์โดยการปรับปรุงกระบวนการผลิต เพื่อลดต้นทุน ผลิตสินค้าที่มีคุณภาพ
และมีการผลิตสินค้าให้มีความหลากหลายมากขึ้น

5. ความเสี่ยงในการให้สินเชื่อ

เนื่องจากในธุรกิจก่อสร้างมีผู้รับเหมารายใหญ่น้อยราย ผู้รับเหมาเหล่านี้รับงานขนาดใหญ่
หลายรายมีฐานะทางการเงินที่แข็งแรง และมีหลายรายที่มีปัญหาทางการเงิน
แต่สามารถประมูลงานโครงการใหญ่ได้ ทำให้บริษัทฯ มีความเสี่ยงต่อการเกิดหนี้สูญ
หรือการได้รับชำระค่าสินค้าช้า

ปัจจุบันนี้ภาวะเศรษฐกิจมีแนวโน้มดีขึ้น บริษัทฯ สามารถเลือกลูกค้าได้ และหากจำเป็นต้องขาย
บริษัทฯ จะขอหลักประกัน เช่น ตั๋วอาวัล, หนังสือรับรองจากธนาคาร เพื่อลดความเสี่ยงของบริษัทฯ
ลง ทั้งนี้บริษัทฯ ได้นำวิธีการนี้มาใช้กับลูกค้าที่รับงานของภาครัฐด้วยเช่นกัน

6.  ความเสี่ยงในการไม่สามารถจ่ายเงินปันผลได้

  เนื่องจากขณะนี้บริษัทฯ ยังมีขาดทุนสะสม จึงไม่สามารถจ่ายเงินปันผลได้ บริษัทฯ

จะต้องเพิ่มความพยายามในการดำเนินงานให้มีผลกำไร เพื่อล้างขาดทุนสะสม

7. ความเสี่ยงจากการที่ได้รับผลตอบแทนจากการลงทุน ไม่ได้ตามที่คาดหมาย

การลงทุนของบริษัทฯ อาจมีความเสี่ยงที่จะไม่ได้รับผลตอบแทนจากการลงทุนตาม

เป้าหมายที่กำหนดไว้

มูลค่าเงินลงทุน ณ วันที่ 31 ธันวาคม 2548

  --------------------------------- --------------- --- ------------------
                                    ล้านบาท              

                                    ตามราคาทุน           ตามวิธีส่วนได้เสีย

  บริษัทย่อย                           99.5                42.2

  บริษัทร่วม                           87.1                -

  รวมเงินลงทุนซึ่งบันทึก                                      

  ตามวิธีส่วนได้เสีย                     186.6               42.2
  --------------------------------- --------------- --- ------------------

ในกรณีนี้บริษัทฯ จะต้องติดตามการดำเนินงานของบริษัทย่อย
และเปรียบเทียบผลการดำเนินงานของบริษัทย่อยกับเป้าหมาย
และรายงานต่อฝ่ายบริหารและคณะกรรมการ เพื่อให้ดำเนินการปรับปรุงแก้ไข

  8. ความเสี่ยงจากการเสนอขายใบสำคัญแสดงสิทธิ

  บริษัทมีความเสี่ยงที่จะไม่ได้รับเงินเพิ่มทุนจากการใช้สิทธิซื้อหุ้นสามัญของผู้ถือ

ใบสำคัญแสดงสิทธิ ที่อาจเกิดขึ้นในกรณีที่ราคาหุ้นสามัญของบริษัทต่ำกว่าราคาการใช้สิทธิ ณ
วันที่ครบกำหนดให้มีการใช้สิทธิซื้อหุ้นของบริษัท ทำให้บริษัทจะไม่ได้รับเงินเพิ่มทุนตามที่กำหนดไว้

นอกจากนี้ ผู้ถือใบสำคัญแสดงสิทธิมีความเสี่ยงจากเงื่อนไขการปรับสิทธิตามข้อ 5.2
ของข้อกำหนดว่าด้วยสิทธิและหน้าที่ของผู้ออกใบสำคัญแสดงสิทธิและผู้ถือใบสำคัญแสดงสิทธิ
เนื่องจากการปรับสิทธิดังกล่าวจะคำนึงถึงราคาของหุ้นสามัญ ณ วันปรับสิทธิเท่านั้น
โดยไม่คำนึงถึงมูลค่าตามเวลา (Time Value) แต่่่อย่างใด
ซึ่งมูลค่าตามเวลาของใบสำคัญแสดงสิทธิจะลดลงเมื่อเวลาการใช้สิทธิของใบสำคัญแสดงสิทธิเหลือน้อยลง
และหากบริษัทฯ มีการเสนอขายใบสำคัญแสดงสิทธิ
หรือหลักทรัพย์แปลงสภาพที่ออกใหม่ในอนาคตภายหลังการปรับสิทธิแล้ว
อาจทำให้ผู้ถือใบสำคัญแสดงสิทธิที่จะเสนอขายในครั้งนี้ มีสิทธิและผลประโยชน์ด้อยไปกว่าเดิม